## El Consell autoritza un conveni marc per a regular el vincle jurídic entre l’Institut d’Investigació Sanitària La Fe i les entitats que l’integren

*** L’actual normativa sobre acreditació d’instituts d’investigació sanitària establix que el vincle jurídic entre les parts ha de ser un conveni únic subscrit per totes estes
* El conveni també establix els mecanismes i les normes que definisquen i faciliten la col·laboració en l’impuls i la realització de les tasques d’investigació biomèdica i sanitària**

El Consell ha autoritzat la subscripció d’un conveni marc per a regular el vincle jurídic de l’Institut d’Investigació Sanitària La Fe (IIS La Fe) amb totes les entitats que l’integren: l’Hospital Universitari i Politècnic La Fe, la Universitat de València, la Universitat Politècnica de València, la Fundació Institut Valencià d’Infertilitat i la Fundació per a la Investigació de l’Hospital Universitari i Politècnic La Fe.

Així mateix, el conveni té també per objecte establir els mecanismes i les normes que faciliten l’impuls i la realització de les tasques d’investigació biomèdica i sanitària que desenvolupa l’IIS La Fe, així com en activitats de caràcter docent de grau, postgrau i de formació especialitzada.

La investigació biosanitària i biomèdica constituïx un pilar bàsic d’activitat del Departament de Salut València La Fe, que l’ha situada dins de la seua estratègia global i les línies d’actuació prioritàries. Per això, i amb la finalitat de promoure i gestionar la investigació biomèdica desenvolupada en el si de l’Hospital Universitari i Politècnic La Fe de València, en 2002 es va constituir la Fundació per a la Investigació de l’Hospital La Fe.

En 2009 el Ministeri de Ciència i Innovació del Govern d’Espanya va acreditar la Fundació com a Institut d’Investigació Sanitària i va reconéixer els diversos grups d’investigació acreditats i les unitats mixtes amb els altres ens concertants com a part integrant del denominat ara Institut d’Investigació Sanitària La Fe.

Segons la normativa vigent llavors, la vinculació jurídica de les entitats concertants es va realitzar mitjançant convenis que la Fundació d’Investigació de l’Hospital Universitari i Politècnic La Fe va subscriure amb cada una d’estes.

L’actual normativa sobre l’acreditació d’instituts d’investigació sanitària establix que el vincle jurídic entre les parts ha de ser un conveni únic subscrit per tots; per això hi ha la necessitat de la firma d’este conveni.

Fecha: 21/06/2024